cyanic-selkie/wikianc huggingface dataset:
Χάρολντ Φάλτερμάγιερ
Οικογένεια, σπουδές και απαρχές
Ο Φάλτερμάγιερ γεννήθηκε στο Μόναχο. Γονείς του ήταν ο Χούγκο Φάλτερμάγιερ, εργολάβος οικοδομών, και η σύζυγός του Ανελίζε, το γένος Σμιντ. Με την ενθάρρυνση των γονέων του άρχισε να παίζει πιάνο από τα 6 του χρόνια. Τα παιδικά του χρόνια εκπαιδεύθηκε στην κλασική μουσική, ενώ ταυτόχρονα αναπτυσσόταν το ενδιαφέρον του για τη ροκ εντ ρολ. Σπούδασε πιάνο και τρομπέτα στη Μουσική Ακαδημία του Μονάχου. Περιμένοντας να αρχίσει πανεπιστημιακές σπουδές, έπιασε δουλειά σε ένα στούντιο ηχογραφήσεων και μέσα σε τρία χρόνια είχε την επιμέλεια της ηχογραφήσεως μεγάλων κλασικών έργων για λογαριασμό της σεβαστής «Deutsche Grammophon». Τότε, το 1978, ο Τζώρτζιο Μορόντερ αναγνώρισε το ταλέντο του και τον έπεισε να έλθει στο Λος Άντζελες για να παίξει κήμπορντς και να οργανώσει τη μουσική της ταινίας Το Εξπρές του Μεσονυχτίου. Οι Μορόντερ και Φάλτερμάγιερ συνέχισαν τη συνεργασία τους κατά την επόμενη δεκαετία, παράγοντας δίσκους της Ντόνα Σάμερ και αρκετών άλλων καλλιτεχνών. Σύντομα ο Φάλτερμάγιερ άρχισε να κερδίζει διεθνή φήμη, τόσο για την τεχνική εργασία ακριβείας, όσο και για τη δημιουργικότητά του στη χρήση της τεχνολογίας του συνθεσάιζερ.
Μουσική για τον κινηματογράφο
Εκτός από την εργασία του ως παραγωγός δίσκων, ο Φάλτερμάγιερ άρχισε να συμμετέχει όλο και περισσότερο στη μουσική ταινιών που έγραφε ο Μορόντερ (Το Εξπρές του Μεσονυχτίου, Foxes) και σύντομα προσλήφθηκε ο ίδιος ως συνθέτης, τόσο της μουσικής, όσο και ποπ τραγουδιών που ακούγονταν στην ταινία. Μία από τις πρώτες του μουσικές επενδύσεις θεωρείται και μία από τις καλύτερες: αυτή για την ταινία του 1984 Thief of Hearts, με αξιοσημείωτη ηλεκτρονική μουσική και τραγούδια γραμμένα για τη Μελίσα Μάντσεστερ, την Ελίζεμπεθ Ντέιλυ κ.ά.. Αμέσως μετά ήρθε η μεγάλη του επιτυχία με τη μουσική (με επιρροές από τη χιπ χοπ και το μπρέικντανς) της ταινίας Ο Μπάτσος του Μπέβερλι Χιλς (1984), που περιελάμβανε μία παγκόσμια επιτυχία, το κομμάτι «Axel F».
Το επόμενο έτος, το θέμα για την ταινία Fletch επεξέτεινε τα γνώριμα ηλεκτρονικά «ηχητικά τοπία» του με πειραματικά εφέ κρουστών ενσωματωμένα στις κυρίως αναλογικές μελωδίες του συνθεσάιζερ. Το 1988 ήταν υποψήφιος για Όσκαρ πρωτότυπου τραγουδιού, μαζί με τους Κηθ Φόρσυ και Μπομπ Σίγκερ, για το «Shakedown» από την ταινία Ο Μπάτσος του Μπέβερλι Χιλς Νο 2.
Μεταγενέστερη σταδιοδρομία
«Μετά το Τάνγκο και Κας πήρα μια απόφαση: να επιστρέψω και να μεγαλώσω τα παιδιά μου στη Γερμανία, εκεί που γεννήθηκα», είπε ο Φάλτερμάγιερ σε συνέντευξή του το 2006. Από το δικό του «Red Deer Studios Estate» στο Μόναχο συνέχισε να παράγει δίσκους και μουσική ταινιών, κυρίως για τη γερμανική αγορά.
Το 2002 πήγε στη Βιέννη, όπου μαζί με τον Ράινχαρντ Φέντριχ έγραψαν το μιούζικαλ Wake Up, το οποίο παιζόταν για σχεδόν δύο χρόνια στο περίφημο Θέατρο Ράιμουντ της Βιέννης. Το CD του έργου περιέχει μία ορχηστρική ουβερτούρα και 16 τραγούδια.
Ο Φάλτερμάγιερ επανασυνδέθηκε με τη μουσική επένδυση ταινιών το 2009, όταν τον προσέγγισε ο Κέβιν Σμιθ, σκηνοθέτης της ταινίας Οι Μπάτσοι της Συμφοράς (Cop Out, 2010) με τον Μπρους Γουίλις, για να γράψει τη μουσική της.
Παραπομπές
Κατηγορία:Γερμανοί μουσικοί παραγωγοί Κατηγορία:Remixers Κατηγορία:Γερμανοί συνθέτες μουσικής ταινιών Κατηγορία:Συνθέτες βιντεοπαιχνιδιών
Ακρούντα
Η Ακρούντα είναι χωριό της επαρχίας Λεμεσού στην Κύπρο.
Τοποθεσία
Η Ακρούντα βρίσκεται βορειανατολικά της Λεμεσού. Απέχει λιγότερο από 5 χιλιόμετρα από τη Γερμασόγεια. Είναι κτισμένη σε υψόμετρο 105 μέτρων πάνω από την επιφάνεια της θάλασσας. Στα νότια συνορεύει με τη Γερμασόγεια, στα δυτικά με τη Μαθικολώνη, στα βόρεια με τη Διερώνα και στα ανατολικά με τα Φοινικάρια.
Ονομασία
Η ονομασία του χωριού προέρχεται από τη λέξη Άκρον (άκρα) και υποδηλώνει κώμη που βρίσκεται κτισμένη στην άκρη μιας κοιλάδας, όπως συμβαίνει με την Ακρούντα. Σύμφωνα με τον Νέαρχο Κληρίδη, το όνομα Ακρούντα είναι ένα από τα αρχαία ονόματα κυπριακών χωριών.
Ιστορία
Σύμφωνα με ιστορικές αναφορές της εποχής του Μεσαίωνα (μεταξύ 1236-1247 μ.Χ.), Ενετοί ιδιοκτήτες άρπαξαν περιουσίες στην Ακρούντα. Αναφορές υπάρχουν και από την εποχή της τουρκοκρατίας, σύμφωνα με τις οποίες το χωριό αποτελούσε κοινότητα Λινοβαμβάκων, δηλαδή χριστιανών που εξισλαμίσθηκαν για να γλυτώσουν τους διωγμούς.
Αναφορές για το χωριό υπάρχουν ακόμη στα πλαίσια της οικονομικής ενίσχυση της Ελλάδας στον ελληνοτουρκικό πόλεμο του 1897 και στους βαλκανικούς πολέμους. Ακόμη, αναφορές υπάρχουν για ψήφιση υπέρ της ένωσης της Κύπρου με την Ελλάδα στα ψηφίσματα του 1921 και του 1930.
Οι ασχολίες των κατοίκων έως το 1970 ήταν κυρίως η γεωργία και η κτηνοτροφία. Το 1968 κατασκευάστηκε Η Τεχνητή Λίμνη Γερμασόγειας η οποία συνέλαβε στην άρδευση εκατοντάδων σκαλών γη, οδηγώντας στην ανάπτυξη αρδεύσιμων καλλιεργειών. Επιπλέον, δημιουργήθηκε νέο οδικό δίκτυο για την εξυπηρέτηση των νέων αρδεύσιμων τεμαχίων. Τα γεγονότα αυτά οδήγησαν σε κοινωνικοοικονομική ανάπτυξη του χωριού, αυξάνοντας τον πληθυσμό του.
Την πιο μεγάλη ανάπτυξη στο χωριό έγινε την περίοδο 2002-2012 στην προεδρία του τεώς κοινοτάρχη Χριστόφορου Παπαδόπουλου.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού παρουσίαζε μια συνεχή αύξηση, με εξαίρεση δύο απογραφές. Στην τελευταία απογραφή του 2011, ο πληθυσμός της Ακρούντας ήταν ο υψηλότερος που καταγράφηκε. Ο πίνακας που ακολουθεί παρουσιάζει τον πληθυσμό της Ακρούντας όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λεμεσού
Διεθνές Φεστιβάλ Κινηματογράφου Παλμ Σπρινγκς
230px|right|thumb|Ο [[Μπραντ Πιτ στο φεστιβάλ του 2007]] Το Διεθνές Φεστιβάλ Κινηματογράφου Παλμ Σπρινγκς (Καλιφόρνια)|Παλμ Σπρινγκς (Palm Springs International Film Festival) είναι φεστιβάλ κινηματογράφου που λαμβάνει χώρα στο Παλμ Σπρινγκς της Καλιφόρνια. Αρχικά, προωθήθηκε από το Δήμαρχο Σόνι Μπόνο και στη συνέχεια η εταιρεία Nortel έγινε χορηγός, ξεκίνησε το 1989 και λαμβάνει χώρα ετησίως τον Ιανουάριο. Διοικείται από την Διεθνή Κινηματογραφική Κοινωνία Παλμ Σπρινγκς (Καλιφόρνια)|Παλμ Σπρινγκς, η οποία επίσης διοικεί το Διεθνές Φεστιβάλ Παλμ Σπρινγκς (Καλιφόρνια)|Παλμ Σπρινγκς Ταινιών Μικρής Διάρκειας που διεξάγεται κάθε Ιούνιο.
Ο Μάικλ Μπάρκερ, συν-πρόεδρος της εταιρείας Sony Pictures Classics, χαρακτήρισε το φεστιβάλ ως ένα καλό μέρος για να προβληθούν ξενόγλωσσες ταινίες και τόνισε την ικανότητα του φεστιβάλ να διαδίδει από στόμα σε στόμα τις καλές ταινίες. Το φεστιβάλ είναι γνωστό για το γεγονός ότι προβάλλει τις περισσότερες υποψηφιότητες για Όσκαρ Καλύτερης Ξενόγλωσσης Ταινίας. Είναι επίσης γνωστό για τις τελετές απονομής των βραβείων της όπου πολλοί ηθοποιοί όπως οι: Μπραντ Πιτ, Κλιντ Ίστγουντ, Σον Πεν, Ντάστιν Χόφμαν, Αν Χάθαγουεϊ και Λεονάρντο Ντι Κάπριο έχουν παρευρεθεί. Τον Ιανουάριο του 2011, στους τιμώμενους του φεστιβάλ περιλαμβάνονταν οι Μπεν Άφλεκ και Ντάνι Μπόιλ. Ο σκηνοθέτης του φεστιβάλ είναι ο Ντάριλ ΜακΝτόναλντ, ο οποίος είναι επίσης για πολλά χρόνια σκηνοθέτης του Φεστιβάλ Κινηματογράφου Σιάτλ.
Εξωτερικοί σύνδεσμοι
Κατηγορία:Φεστιβάλ κινηματογράφου Κατηγορία:Κινηματογράφος στις Ηνωμένες Πολιτείες
Εσεκιέλ Λαβέτσι
Ο Εσεκιέλ Ιβάν Λαβέτσι, (Ezequiel Iván Lavezzi, ισπανική προφορά:, ιταλική προφορά: ) (αν και η ορθή ισπανική προφορά του επιθέτου είναι το Λαβέσσι, απαντάται ως Λαβέτσι στον ελληνικό αθλητικό Τύπο, οπότε και θα χρησιμοποιηθεί το δεύτερο για λόγους επιβεβαίωσης των παραπομπών και πηγών στα Ελληνικά), γεννήθηκε στις 3 Μαΐου του 1985. Είναι Αργεντινός πρώην ποδοσφαιριστής που αγωνίζόταν ως επιθετικός, συγκεκριμένα ως εξτρέμ, και ενίοτε ως μέσος, και ήταν διεθνής με την εθνική ομάδα της Αργεντινής σε πάνω από 50 αγώνες.
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Παιδικά Χρόνια
Από μικρό παιδί, ο Λαβέτσι είχε ιδιαίτερο ενδιαφέρον για το ποδόσφαιρο και υποστήριζε την τοπική Ροσάριο Σεντράλ. Αργότερα, μάλιστα, έκανε τατουάζ το σήμα της στην πλάτη του.
Από μικρή ηλικία, το ποδοσφαιρικό ταλέντο του Λαβέτσι ήταν αναγνωρίσιμο, καθώς αγωνιζόταν στην ομάδα νέων της Ροσάριο Σεντράλ, αφού, πρώτα, είχε απορριφθεί από την Μπόκα Τζούνιορς.
Συλλογική καριέρα
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Η ενότητα αυτή είναι ανεπαρκώς ανεπτυγμένη ή ανολοκλήρωτη. Η [ βοήθειά σας] είναι καλοδεχούμενη!
Εστουδιάντες ντε Μπουένος Άιρες
Ο Λαβέτσι μπήκε στην ομάδα νέων της Εστουδιάντες το 2003, όπου για μία σεζόν και πλέον, έπαιξε 39 αγώνες και σκόραρε 17 τέρματα.
Σαν Λορένσο
Πήγε δανεικός εκεί το 2004 έναντι 1.000.000 € από την ιταλική Τζένοα. Σε ηλικία μόλις 19 ετών αγωνίστηκε στο πρωτάθλημα Απερτούρα του 2004 όπου σκόραρε 8 φορές και τερμάτισε τέταρτος στην κατάταξη των σκόρερ του πρωταθλήματος.
Η μεγαλύτερη επίτευξή του ήταν το γκολ που πέτυχε στο 69ο λεπτό στον αγώνα με τη Ρίβερ Πλέιτ, όπου έδωσε τη νίκη στην ομάδα του και στέρησε το πρωτάθλημα στη Ρίβερ Πλέιτ. Μετά από εκείνον τον αγώνα ονομάστηκε από τα αργεντίνικα ΜΜΕ "la bestia" δηλαδή "το τέρας".
Παρόλα αυτά με το τέλος της σεζόν θα γύριζε στη Τζένοα, αλλά λόγω του υποβιβασμού της στην τρίτη κατηγορία του ιταλικού ποδοσφαίρου και των οικονομικών προβλημάτων που επικρατούσαν σε αυτή τον πούλησε στη Σαν Λορένσο έναντι 1.200.000 €.
Στο Απερτούρα του 2005 βοήθησε τη Σαν Λορένσο να εδρεωθεί στη μέση του βαθμολογικού πίνακα του πρωταθλήματος και με 8 γκολ τερμάτισε τέταρτος στην κατάταξη των σκόρερ. Η τελευταία του εμφάνιση με τη Σαν Λορένσο ήταν στον τελικό του κυπέλλου Κλαουσούρα το 2007 απέναντι στην Μπόκα Τζούνιορ.
Παρί Σαιν-Ζερμέν
Στις 2 Ιουλίου του 2012, η Παρί ανακοίνωση την απόκτηση του Λαβέτσι από την ιταλική Νάπολη έναντι 30.000.000 €. Στις 11 Αυγούστου έκανε το ντεμπούτο του με τη φανέλα της Παρί στον εναρκτήριο αγώνα του γαλλικού πρωταθλήματος της περιόδου 2012-2013 εναντίον της Λόριεντ, που έληξε ισόπαλος με σκορ 2-2. Το πρώτο του γκολ ήρθε στις 21 Νοεμβρίου στη φάση των ομίλων του Τσάμπιονς Λιγκ απέναντι στην Ντιναμό Κιέβου.
Ο Λαβέτσι σκόραρε το τρίτο του γκολ στο Τσάμπιονς Λιγκ στις 4 Δεκεμβρίου, όπου η Παρί αντιμετώπισε νικηφόρα την Πόρτο και με το γκολ του έδωσε την πρωτιά του ομίλου στην Παρί και την πρόκριση στη φάση των 16. Το πρώτο του γκολ στο πρωτάθλημα το έβαλε στις 8 Δεκεμβρίου στη νίκη της Παρί επί της Εβιάν με 4-0. Την Τρίτη 11 Δεκεμβρίου ο Λαβέτσι έβαλε το τέταρτο γκολ για την Παρί μετά τα τρία του Ζλάταν Ιμπραΐμοβιτς στο επιβλητικό 5-0 επί της Βαλανσιέν.
Χεμπέι Τσάινα Φόρτσουν
Στις 17 Φεβρουαρίου του 2016 υπέγραψε διετές συμβόλαιο με την κινέζικη Χεμπέι για 10 εκατομμύρια τον χρόνο, και επιπλέον μπόνους που θα μπορεί να φτάσει έως 6 εκατομμύρια. Λόγω ενός τραυματισμού τον Ιούνιο με τις εθνικές του υποχρεώσεις στο Κόπα Αμέρικα 2016, έκανε σύνολο μόνο 10 εμφανίσεις στη σεζόν.
Τον Μάιο του 2017, κατά τη διάρκεια της ομαδικής φωτογραφίας για το πρωτάθλημα, τράβηξε τα μάτια του για να θυμίζει… Κινέζο, κάτι που προκάλεσε αρνητική αντίδραση στα μέσα μαζικής ενημέρωσης με πλήθος ατόμων να τον κατηγορούν για ρατσισμό. Μέρες αργότερα απολογήθηκε για την πράξη του αυτή.
Εξωτερικοί σύνδεσμοι
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Σέριε Α Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές Κόπα Αμέρικα 2011 Κατηγορία:Ποδοσφαιριστές ολυμπιακής ομάδας Αργεντινής Κατηγορία:Ποδοσφαιριστές Σαν Λορένσο Αλμάγρο Κατηγορία:Ποδοσφαιριστές Εστουδιάντες ντε Μπουένος Άιρες Κατηγορία:Ποδοσφαιριστές Τζένοα Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Εθνικής Αργεντινής Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές στους Θερινούς Ολυμπιακούς Αγώνες 2008 Κατηγορία:Αργεντινοί ιταλικής καταγωγής
Αρουνδελιανά μάρμαρα
Τα Αρουνδελιανά μάρμαρα ή μάρμαρα της Αρουνδελίας είναι πλούσια συλλογή ελληνικών μαρμάρινων έργων τέχνης που συγκέντρωσε ο Τόμας Χάουαρντ (Thomas Howard), κόμης της Αρουντέλ στις αρχές του 17ου αιώνα, κατά την διάρκεια ανασκαφών που επόπτευε. Σήμερα αποτελούν μέρος της συλλογής του Ασμόλειου μουσείου του πανεπιστημίου της Οξφόρδης Κατέληξαν εκεί κατόπιν δωρεάς.
Τα μάρμαρα αυτά δεν είναι μόνο έργα τέχνης αλλά και σημαντικά ιστορικά τεκμήρια πολιτισμού λόγω των επιγραφών που φέρουν, και από τις οποίες οι ιστορικοί έχουν επιβεβαιώσει πολλές ημερομηνίες ιστορικών γεγονότων της ελληνικής ιστορίας. Μεταξύ τους είναι το Χρονικό της Πάρου, που εξιστορεί τα γεγονότα με ημερομηνίες από 1582 π.Χ. μέχρι το 354 π.Χ. Ένα άλλο κομμάτι απαριθμεί τις μονάδες μετρήσεως, παραθέτοντας ανάγλυφες παραστάσεις των αντίστοιχων μελών του ανθρώπινου σώματος (βραχίονας, έλη, πέλμα, πυγμή, δάκτυλος) τυποποιώντας με αυτόν τον τρόπο την χρήση τους.
Πηγές
Κατηγορία:Αρχαία ελληνική γλυπτική
Δυναστεία των Νέμανιτς
μικρογραφία|Ο θυρεός των Νεμάνια
Ο Οίκος των Νεμάνιτς (σερβικά: Немањић [Νεμάνιτς], πλ. Немањићи [Νεμανίτσι]) ή Νεμάνια των Ελληνικών πηγών, ήταν η σημαντικότερη δυναστεία της Σερβίας κατά τον Μεσαίωνα. Ο βασιλικός Οίκος παρήγαγε έντεκα Σέρβους μονάρχες μεταξύ 1166 και 1371. Ιδρυτής του ήταν ο πρίγκιπας Στέφανος Νεμάνια ο Μεγάλος Ζουπάνος, που καταγόταν από ένα κλάδο της δυναστείας Βουκάνοβιτς (1101-1166) από τη Ζέτα και το σημερινό Μαυροβούνιο. Μετά τον Νεμάνια όλοι οι μονάρχες χρησιμοποίησαν το Στέφανος ως πρώτο τους όνομα, παράδοση που υιοθετήθηκε από τη φιλοδοξία των βασιλιάδων. Οι μονάρχες ξεκίνησαν ως μεγάλοι ζουπάνοι και με τη στέψη τού Στέφανου Νεμάνιτς το 1217 το κράτος προήχθη σε βασίλειο και ιδρύθηκε η Σερβική Εκκλησία. Το 1346 ο Στέφανος Δουσάν στέφθηκε Αυτοκράτορας των Σέρβων και των Ελλήνων και η Αρχιεπισκοπή της Σερβίας προήχθη σε Πατριαρχείο. Το 1371, με τον θάνατο του άτεκνου Στεφάνου Ούρου Ε΄ του Νεγιάκι (= Αδύναμου) (βασ. 1355-1371), οριστικοποιήθηκε η πτώση της Σερβικής Αυτοκρατορίας. Οι άρχοντες των επαρχιών ανέκτησαν την παλιά κυριαρχία τους.
Ιστορικό υπόβαθρο
Οι Σέρβοι, ως Σλάβοι στα σύνορα της Βυζαντινής Αυτοκρατορίας, ζούσαν στις λεγόμενες Σκλαβηνίες ("Σλαβικά εδάφη"), εδάφη αρχικά εκτός Βυζαντινό έλεγχο και ανεξάρτητα. Τον 8ο αιώνα η Δυναστεία Βλαστιμίροβιτς ίδρυσε το Σερβικό Πριγκιπάτο. Το 822 η Σερβία "εξαπλώθηκε στο μεγαλύτερο μέρος της Δαλματίας" και ο Χριστιανισμός υιοθετήθηκε ως θρησκεία του κράτους γύρω στο 870. Στα μέσα του 10ου αιώνα το κράτος είχε γίνει μια φυλετική συνομοσπονδία που εκτεινόταν ως τις ακτές της Αδριατικής Θάλασσας από το Νερέτβα, το Σάβο, το Μοράβα και τη Σκόδρα. Το κράτος αποσυντέθηκε μετά το θάνατο του τελευταίου γνωστού ηγεμόνα Βλαστιμίροβιτς - οι Βυζαντινοί προσάρτησαν την περιοχή και την κράτησαν για έναν αιώνα, μέχρι το 1040, όταν οι Σέρβοι, υπό τη Δυναστεία Βοϊσλάβλιεβιτς, εξεγέρθηκαν στη Διοκλεία (Πομόριε). Το 1091 η Δυναστεία Βουκάνοβιτς ίδρυσε το Μεγάλο Πριγκιπάτο της Σερβίας, με βάση τη Ράσκα (Zαγκόριε). [5] Τα δύο κομμάτια επανενώθηκαν το 1142.
Το 1166, ο Στέφανος Νεμάνια πήρε το θρόνο, σηματοδοτώντας την αρχή της Σερβίας, εφεξής κάτω από την κυριαρχία των Νεμάνιτς (κλάδου των Βουκάνοβιτς). Νεμάνια ήταν το μικρό του όνομα, ενώ το Στέφανος πήρε όταν έγινε Πρίγκιπας της Ράσκας. Το Νεμάνια σημαίνει "φτωχός" και βαπτίστηκε έτσι από τον πατέρα του, όταν εκείνος είχε χάσει την εξουσία του. . Μία άλλη λιγότερο αποδεκτή εκδοχή αναφέρει ότι προέρχεται από το βιβλικό όνομα "Νεεμία". Το όνομα "Στέφανος" καθιερώθηκε από τον Νεμάνια, ήταν ο πρώτος που το πήρε και συνεχίστηκε διαδοχικά μέχρι τον τελευταίο ηγεμόνα. Η προέλευση του ονόματος πιστεύεται ότι συνδέεται με την βυζαντινή αυτοκρατορία και το μαρτύριο τού Αγίου Στεφάνου. Το όνομα προέρχεται από την ελληνική λέξη Στέφανος, που σημαίνει "στεφάνι". Ήταν σαν τίτλος κι είχε μια ιδιαίτερη συμβολική σημασία για το σερβικό κράτος.
Η Σερβία υπό τη δυναστεία των Νεμανιδών
Η Σερβία έφθασε στο απόγειο της δύναμής της κατά τη διάρκεια της δυναστείας Νεμάνιτς. Το Βασίλειο της Σερβίας ανακηρύχθηκε το 1217, οδηγώντας και στην ίδρυση της Σερβικής Ορθόδοξης Εκκλησίας το 1219. Την ίδια χρονιά ο Άγιος Σάββας δημοσίευσε το πρώτο σύνταγμα της Σερβίας: το Νομοκανόνα του Αγίου Σάββα.
Ο Τσάρος Στέφανος Δουσάν ανακήρυξε τη Σερβική Αυτοκρατορία το 1346. Κατά τη διακυβέρνησή του η Σερβία έφτασε στην εδαφική, πολιτική και οικονομική κορύφωσή της, αυτοαναγορευόμενη σε διάδοχο της Βυζαντινής Αυτοκρατορίας και ήταν το ισχυρότερο κράτος στα Βαλκάνια εκείνης της εποχής. Ο Δουσάν θέσπισε ένα εκτεταμένο σύνταγμα, γνωστό ως Κώδικας του Δουσάν, άνοιξε νέες εμπορικές οδούς και ενίσχυσε την οικονομία του κράτους. Η Σερβία άκμασε και έγινε μία από τις πιο ανεπτυγμένες χώρες και πολιτισμούς στην Ευρώπη. Η μεσαιωνική Σερβία είχε υψηλή πολιτική, οικονομική και πολιτιστική φήμη στην Ευρώπη.Η Σερβική είναι έντονα διαμορφωμένη από τη διακυβέρνηση αυτής της δυναστείας και των επιτευγμάτων της και η Σερβική Ορθόδοξη Εκκλησία έχει αναλάβει το ρόλο του εθνικού πνευματικού κηδεμόνα.
Ο Στέφανος Δουσάν προσπάθησε να οργανώσει μια Σταυροφορία με τον Πάπα εναντίον των απειλητικών Τούρκων, αλλά πέθανε ξαφνικά το Δεκέμβριο του 1355 σε ηλικία 47 ετών. Τον διαδέχθηκε ο γιος του Ούρος, ο επονομαζόμενος Αδύναμος, όρος που μπορεί να ισχύει και για την κατάσταση της αυτοκρατορίας, που σταδιακά διολίσθησε σε μια φεουδαρχική αναρχία. Αυτή ήταν μια περίοδος που χαρακτηρίστηκε από την άνοδο μιας νέας απειλής: του του σουλτανάτου των Οθωμανών Τούρκων, που εξαπλώθηκε από την Ασία στην Ευρώπη. Οι Οθωμανοί κατέκτησαν το Βυζάντιο και στη συνέχεια τα άλλα κράτη των Βαλκανίων.
Moνάρχες
Η δυναστεία των Νεμάνιτς κυβέρνησε τη Σερβία από το 1166 ως το 1371.
Εξωτερικοί σύνδεσμοι
Νεμανιτς
Μστισλάβ Γ΄ του Κιέβου
Ο Μστισλάβ Γ΄ Ρομανόβιτς ο παλαιός, ρωσ. Мстислав Романович Старый [προφ. στάρι] (απεβ. 1223) από τον Οίκο των Ρουρικιδών-Σμολένσκ ήταν μεγάλος πρίγκιπας τού Κιέβου (1205-1212).
Βιογραφία
Έγινε πρίγκιπας τού Πσκοβ (1179-), Σμολένσκ (1197-), Μπέλγκοροντ (1206) και Γαλικίας. Υπεραμύνθηκε μίας Ουγγρικής εισβολής το 1221. Έκανε πόλεμο με τους Μογγόλους τού Τζένγκις Χαν το 1223 και ηττήθηκε στη μάχη τού ποταμού Κάλκα από τους στρατηγούς Γιάμε και Σουμπουτάι των Μογγόλων. Τότε τον έβαλαν κάτω από ένα τεράστιο ξύλινο επίπεδο και επάνω από αυτό οι δύο στρατηγοί και άλλοι αξιωματικοί χόρευαν και εόρταζαν, ώσπου ο Μστισλάβ Γ΄ απεβίωσε από ασφυξία.
Πηγές
Κατηγορία:Ρουρικίδες
Ιμπν Αλ - Ναφίς
Ο Ιμπν Αλ-Ναφίς (αραβικά: ابن النفيس, Ibn Al-Nafis, 1213 - 17 Δεκεμβρίου 1288) ήταν ένας από τους μεγαλύτερους Άραβες ιατρούς του 13ου μ. Χ. αιώνα και από τους πρωτοπόρους στην ιστορία της ιατρικής επιστήμης, ο οποίος περιέγραψε πρώτος την πνευμονική κυκλοφορία του αίματος.
Βιογραφικά στοιχεία
Ο Ιμπν Αλ-Ναφίς γεννήθηκε στη Δαμασκό της Συρίας το 1213 και σπούδασε στο Νοσοκομειακό Ιατρικό Κολέγιο της πόλης, κοντά στον Άραβα ιατρό Αντ – Νταχβάρ. Το 1236 εγκαταστάθηκε στο Κάιρο της Αιγύπτου, το οποίο αποτελούσε το πνευματικό κέντρο του ισλαμικού κόσμου της εποχής. Εκεί εργάστηκε ως αρχίατρος στο νοσοκομείο Αλ -Νασρί (Al – Nassri) και αργότερα στο 8.000 κλινών νοσοκομείο Αλ- Μανσουρί (Al – Mansouri).
Το 1242, σε ηλικία 29 ετών, ο Ιμπν Αλ – Ναφίς δημοσίευσε το διάσημο έργο του «Σχόλια στον Κανόνα της Ανατομίας του Αβικέννα» (Sharh Tashrih al – Qanun Ibn Sina), όπου περιέγραψε καινοτόμες ανατομικές ανακαλύψεις, μεταξύ των οποίων τη πνευμονική κυκλοφορία του αίματος και των τριχοειδών αγγείων. Ήταν και ο πρώτος που εγκαινίασε τις μεθόδους της πειραματικής ιατρικής.
Ο Ιμπν Αλ – Ναφίς έγραψε επίσης πραγματείες για τις νόσους των ματιών και για θέματα διαίτης, καθώς και σχόλια στα ιατρικά συγγράμματα του Ιπποκράτη, του Αβικέννα και του Χουνάυν ιμπν Ισάκ (Hunayn ibn Ishaq).
Ο Ιμπν Αλ – Ναφίς πέθανε στις 17 Δεκεμβρίου του 1288 σε ηλικία 75 ετών.
Η κυκλοφορία του αίματος
Ο Άραβας ιατρός Ιμπν Αλ-Ναφίς, που έζησε κατά τον 13ο αιώνα, ήταν ο πρώτος που ανακάλυψε και διατύπωσε την άποψη ότι το αίμα περνά και οξυγονώνεται μέσω των πνευμόνων, σχηματίζοντας ένα μικρό κυκλοφορικό σύστημα.
Περιέγραψε πρώτος την «πνευμονική κυκλοφορία του αίματος» (αγγλ. pulmonary circulation of blood), τρεις αιώνες πριν από τον Άγγλο ιατρό Ουίλλιαμ Χάρβεϋ (1578 – 1637), αποδεικνύοντας την κυκλοφορία του αίματος μέσα από τους πνεύμονες.
Ο Ιμπν Αλ-Ναφίς βρήκε ότι το τοίχωμα μεταξύ δεξιάς και αριστεράς κοιλίας της καρδιάς είναι συμπαγές και χωρίς ορατά ανοίγματα ή αόρατους πόρους, μέσω των οποίων θα μπορούσε να πραγματοποιηθεί η δίοδος του αίματος. Έτσι, ο Ιμπν Αλ-Ναφίς αμφισβήτησε και ανέτρεψε τη λανθασμένη θεωρία του Έλληνα ιατρού του 2ου αιώνα Γαληνού (129 – 189) μ.Χ.), ο οποίος υποστήριζε ότι το αίμα περνά αμέσως από τη δεξιά στην αριστερά πλευρά της καρδιάς.
Απέδειξε την έλλειψη κάθε μεσοκοιλιακής επικοινωνίας, αποδεικνύοντας ότι οι δύο κοιλίες της καρδιάς δεν επικοινωνούν μεταξύ τους. Καθόρισε ορθά ότι το αίμα πρέπει να περνά από τη δεξιά κοιλία της καρδιάς στους πνεύμονες, μέσω της πνευμονικής αρτηρίας, όπου, αφού φιλτραριστεί, διαχέεται και αναμιγνύεται με τον αέρα, οξυγονώνεται και περνά στην πνευμονική φλέβα για να καταλήξει στη συνέχεια στην αριστερά κοιλία της καρδιάς και τελικά να κυκλοφορήσει σε ολόκληρο το σώμα. Ήταν για πρώτη φορά που κάποιος μπόρεσε να εξηγήσει, πώς ο αέρας εισχωρούσε στο αίμα.
Οι διαπιστώσεις του Ιμπν Αλ-Ναφίς για την κυκλοφορία του αίματος αγνοήθηκαν από τους  επιστήμονες της Δυτικής Ευρώπης για πολλούς αιώνες. Μόλις τον 20ο αιώνα ήρθε στο φως το έργο του, όταν το 1924 ο Αιγύπτιος ιατρός Muhyo al - Deen Altawi ανακάλυψε ένα χειρόγραφο των «Σχολίων» του στην Πρωσική Κρατική Βιβλιοθήκη του Βερολίνου, όπου περιγράφει σαφώς τη «μικρή κυκλοφορία του αίματος» μεταξύ καρδιάς και πνευμόνων.
Γεώργιος Γουλιμής
Ο Γεώργιος Γουλιμής ήταν Έλληνας πρόκριτος, αγωνιστής του 1821 και βουλευτής.
Βιογραφικά στοιχεία
Γεννήθηκε στο Αγγελόκαστρο Μεσολογγίου και ήταν γιος του Μιλτιάδη Γουλιμή, γόνου παλαιάς οικογένειας πολιτικών. Συμμετείχε στην επανάσταση του 1821 πολεμώντας στις πολιορκίες του Μεσολογγίου. Κατά την έξοδο της τελευταίας πολιορκίας διέφυγε. Το 1844 εξελέγη βουλευτής επανεκλεγόμενος αρκετές φορές (1850, 1853, 1865 κ.α.).
Γιος του ήταν ο Μιλτιάδης Γουλιμής.
Πηγές
Κατηγορία:Έλληνες βουλευτές Κατηγορία:Έλληνες πολιτικοί-επέκταση Κατηγορία:Αγωνιστές του 1821 Κατηγορία:Οικογένεια Γουλιμή
Θερινοί Ολυμπιακοί Αγώνες
Συμμετοχές και αγωνίσματα
Πίνακας με τον αριθμό των χωρών και αθλητών που συμμετείχαν και τον αριθμό αγωνισμάτων και αθλημάτων που διεξήχθησαν σε κάθε Ολυμπιακούς Αγώνες. Τα έτη 1916, 1940 και 1944 οι Θερινοί Ολυμπιακοί Αγώνες ματαιώθηκαν λόγω των παγκοσμίων πολέμων, αλλά υπολογίζονται κανονικά στην αρίθμηση, καθώς η ΔΟΕ στην επίσημη ονομασία (Αγώνες της 6ης, 12ης και 13ης Ολυμπιάδας, αντίστοιχα) μετράει Ολυμπιάδες (δηλαδή 4ετίες) και όχι Αγώνες, όπως κάνει στους Χειμερινούς Ολυμπιακούς Αγώνες (γι' αυτό και οι Χειμερινοί Ολυμπιακοί που ματαιώθηκαν λόγω του Β' Παγκοσμίου Πολέμου δεν υπολογίζονται στην αρίθμηση).
Πηγές
Κατηγορία:Αθλητικές διοργανώσεις που διεξάγονται κάθε τέσσερα χρόνια
Σοφικό Έβρου
Για συνώνυμο οικισμό στην Ελλάδα δείτε το λήμμα: Σοφικό Κορινθίας
Το Σοφικό είναι πεδινό χωριό που βρίσκεται στην περιφερειακή ενότητα Έβρου σε υψόμετρο 50 μέτρα. Είναι κτισμένο ανατολικά από την ΕΟ Αρδανίου - Ορεστιάδας, σε απόσταση 5 χλμ. δυτικά από τον Έβρο τα σύνορα με την Τουρκία. Απέχει 12 χλμ. ΒΔ. του Διδυμότειχου και 106 χλμ. ΒΑ. της Αλεξανδρούπολης. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Θουρίου. Το 1961 προσαρτήθηκαν οι ΄καταργούμενοι οικισμοί Νέο Κωστή και Νέο Λιλή. Σύμφωνα με το Πρόγραμμα «Καλλικράτης» αποτελεί την τοπική κοινότητα Σοφικού που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή 2011 έχει πληθυσμό 795 κατοίκους.
Παραπομπές
Κατηγορία:Χωριά του νομού Έβρου Κατηγορία:Δήμος Διδυμοτείχου
Ίσιντορ Ισαάκ Ράμπι
Ο Ίσιντορ Ισαάκ Ράμπι (Isidor Isaac Rabi, 29 Ιουλίου 1898 – 11 Ιανουαρίου 1988) ήταν Πολωνός φυσικός και βραβευμένος με το Νόμπελ Φυσικής το 1944 για τη μέθοδο καταγραφής των μαγνητικών ιδιοτήτων του ατομικού πυρήνα.
Βιογραφία
Ο Ράμπι γεννήθηκε σε μια παραδοσιακή εβραϊκή οικογένεια στο Rymanów της Γαλικίας, στην τότε Αυστριακή Αυτοκρατορία (σήμερα ανήκει στην Πολωνία), και πήγε στις Ηνωμένες Πολιτείες Αμερικής όταν ήταν παιδί. Το 1919 πήρε το πτυχίο του στη χημεία από το Πανεπιστήμιο Κορνέλ, και συνέχισε τις σπουδές στο Πανεπιστήμιο Κολούμπια από όπου πήρε το 1927 το διδακτορικό του. Μια υποτροφία του επέτρεψε να πάει στην Ευρώπη και να συνεργασθεί με κορυφαίους φυσικούς όπως ο Νιλς Μπορ, Βέρνερ Χάιζενμπεργκ, Βόλφγκανγκ Πάουλι και Ότο Στερν. Αργότερα επέστρεψε στο Κολούμπια, όπου και παρέμεινε.
Εξωτερικοί σύνδεσμοι
Κατηγορία:Αμερικανοί φυσικοί Κατηγορία:Βραβευμένοι με Νόμπελ Φυσικής Κατηγορία:Φυσικοί του 20ού αιώνα Κατηγορία:Απόφοιτοι του Πανεπιστημίου Κολούμπια Κατηγορία:Πυρηνικοί φυσικοί
Κυβέρνηση της Αυστρίας
Η Αυστριακή Ομοσπονδιακή Κυβέρνηση (γερμανικά: Österreichische Bundesregierung) είναι ένα συλλογικό όργανο, που μαζί με τον Πρόεδρο της Αυστρίας, ασκεί την εκτελεστική εξουσία στη Δημοκρατία της Αυστρίας. Αποτελείται από τον Καγκελάριο, ο οποίος προεδρεύει της κυβέρνησης, τον Αντικαγκελάριο και τους υπουργούς.
Λειτουργία
Η κυβέρνηση πραγματοποιεί συχνά σχεδιασμένες συνεδριάσεις, οι οποίες ονομάζονται Συμβούλιο των Υπουργών (Ministerrat). Ο Καγκελάριος προεδρεύει των συμβουλίων χωρίς ωστόσο να έχει το δικαίωμα να αποφασίζει δίχως τη συγκατάθεση των υπουργών. Το συμβούλιο εγκρίνει νομοθετήματα με την παρουσία τουλάχιστον των μισών από τα μέλη του, ενώ εισαγάγει νομοσχέδια στο Εθνικό Συμβούλιο. Κάθε ομοσπονδιακός υπουργός είναι αρμόδιος για το υπουργείο του και μπορεί να υποστηριχθεί στο έργο του από έναν ή περισσότερους υφυπουργούς. Οι υφυπουργοί, όμως, δεν θεωρούνται μέλη της κυβέρνησης και δεν έχουν δικαίωμα ψήφου κατά τη διάρκεια των υπουργικών συμβουλίων.
Παρούσα κυβέρνηση
Η σημερινή κυβέρνηση της Αυστρίας έχει δημιουργηθεί από ένα συνασπισμό κομμάτων, διαμορφωμένος από το αριστερό Σοσιαλιστικό Δημοκρατικό Κόμμα της Αυστρίας (SPÖ) και το δεξιό Αυστριακό Λαϊκό Κόμμα (ÖVP). Διορίστηκε στις 16 Δεκεμβρίου 2013 από τον Πρόεδρο Χάιντς Φίσερ ως αποτέλεσμα των εκλογών του Σεπτεμβρίου του 2013.
Τα σημερινά μέλη του είναι:
Εξωτερικοί σύνδεσμοι
Κατηγορία:Πολιτική της Αυστρίας
Ναξιακά Χρονικά
Τα Ναξιακά Χρονικά ήταν πολιτική και φιλολογική μηνιαία εφημερίδα που εκδιδόταν στην Αθήνα από το 1960 μέχρι το 1964. Εκδότης της εφημερίδας αυτής ήταν ο αγωνιστής της Δημοκρατίας Νικηφόρος Μανδηλαράς. Η κυκλοφορία της κάλυπτε την Αθήνα, τον Πειραιά, τις Κυκλάδες και κυρίως τη Νάξο. Εκτός από τα διάφορα πολιτικά άρθρα, στην ύλη της περιλαμβάνονταν ειδήσεις της Νάξου και ευρύτερα των Κυκλάδων καθώς και άρθρα που αναφέρονταν στην ιστορία αυτών.
Η εφημερίδα κυκλοφόρησε από τον Ιανουάριο του 1960 μέχρι τον Οκτώβριο του 1961 και από τον Οκτώβριο του 1963 μέχρι τον Αύγουστο του 1964 και χαρακτηρίστηκε «ως το σημαντικότερο μέσον έκφρασης τού «συγκρουσιακού κύκλου» της δεκαετίας του 1960 στα πολιτικά δεδομένα της Νάξου», λόγω της προώθησης ιδεών πολιτικής και κοινωνικής αλλαγής και του διεκδικητικού τρόπου έκφρασης.
Ένα από τα χαρακτηριστικότερα άρθρα που παρουσίαζε την προσωπική εκτίμηση του εκδότη ήταν και το αναφερόμενο στη σύνδεση της Ελλάδας στην τότε ΕΟΚ του 20ου φύλου (Ιούλιος 1961)
Μετά το 1964, έγινε νέα έκδοση της εφημερίδας από τον Μανδηλαρά το Σεπτέμβριο του 1966, με τίτλο Κυκλαδικά Χρονικά, αλλά κυκλοφόρησε μόνο ένα φύλλο.
Αναφορές
Κατηγορία:Πρώην εφημερίδες στην ελληνική γλώσσα Κατηγορία:Πρώην εφημερίδες με τόπο έκδοσης την Αθήνα Κατηγορία:Νάξος
Autoharp
Η οτοάρπ (γερμανικά:  autoharp ) είναι ένα έγχορδο μουσικό όργανο της οικογένειας των τσίτερ. Μία σειρά από μπάρες συγχορδιών με καταλλήλως διαταγμένα πνιγεία, όταν πιεστούν, εμποδίζουν όλες τις χορδές να ηχήσουν εκτός από αυτές που σχηματίζουν την επιθυμητή συγχορδία. Παρά το όνομά του, που σημαίνει αυτόματη άρπα, η οτοάρπ είναι ένα κανονάκι ή σαντούρι με συγχορδίες.
Κατηγορία:Έγχορδα μουσικά όργανα
Ζερμέν Γκρηρ
Η Ζερμέν Γκρηρ (αγγλικά: Germaine Greer), γεννημένη στη Μελβούρνη το 1939, είναι Αυστραλή συγγραφέας.
Σπούδασε στα πανεπιστήμια της Μελβούρνης και του Σίδνεϋ, ενώ το 1967 έλαβε διδακτορικό φιλολογίας από το Πανεπιστήμιο του Κέμπριτζ. Δίδαξε ως λέκτορας στο Πανεπιστήμιο του Γουόρικ. Το 1970 εξέδωσε το πρώτο βιβλίο της με τίτλο «Η γυναίκα ευνούχος» (The Female Eunuch), το οποίο γνώρισε μεγάλη επιτυχία, μεταφράστηκε σε πολλές γλώσσες και συζητήθηκε ευρύτατα.
Κατόπιν έζησε ένα διάστημα στην Ιταλία κι από το 1979 ώς το 1982 διεύθυνε το «Κέντρο Μελέτης της Γυναικείας Λογοτεχνίας» στην Τούλσα της Οκλαχόμα. Από το 1989 διετέλεσε ειδική λέκτορας και άτυπη έταιρος του Νιούχαμ Κόλετζ του Κέμπριτζ.
Εργογραφία
Στην ελληνική γλώσσα έχουν μεταφραστεί τα παρακάτω βιβλία της:
Άλλα έργα:
Παραπομπές
Κατηγορία:Αυστραλοί συγγραφείς Κατηγορία:Αυστραλοί πανεπιστημιακοί Κατηγορία:Αυστραλοί φεμινιστές
Δυναστεία των Λεκαπηνών
Η δυναστεία των Λεκαπηνών ή Λακαπηνών, ήταν αυτοκρατορική βυζαντινή οικογένεια (919-945). Ιδρυτής και γενάρχης της ήταν ο αυτοκράτορας Ρωμανός Α' ο Λεκαπηνός (και Λακαπηνός), στρατιωτικός αρμενικής καταγωγής, από τη Λακάπη, κοντά στη Μελιτηνή (σημ. Μαλάτεια της Τουρκίας).
Αναρρηθέντες αυτοκράτορες:
Κατά τους περισσότερους ιστορικούς του Βυζαντινού κράτους, ο Ρωμανός Λεκαπηνός και οι γιοί του δεν θεωρούνται ξεχωριστή δυναστεία (επειδή συμβασίλευσαν καθ' όλη τη διάρκεια με τον Κωνσταντίνο Ζ', και κανένα άλλο μέλος των Λεκαπηνών δεν ανήλθε αργότερα στο θρόνο) και γι' αυτό συμπεριλαμβάνονται στη Μακεδονική Δυναστεία.
Γενεαλογία των Λεκαπηνών
Ο Ρωμανός Α΄ 869 - 948, Αυτοκράτορας των Ρωμαίων, νυμφεύτηκε τη Θεοδώρα 874 - 923, με την οποία απέκτησε τέκνα:
Μούρεσι Πηλίου
μικρογραφία Το Μούρεσι είναι ένα χωριό του Πηλίου το οποίο έχει θέα προς βουνό και θάλασσα. Ως γειτονικά χωριά του είναι ο Κισσός, ο Άγιος Δημήτριος και το Αιγαίο Πέλαγος. Είναι γεωγραφικά κτισμένο πάνω από την Νταμούχαρη, το Παπα Νερό και τον Άγιο Ιωάννη, το παλιότερο παραθαλάσσιο του ανατολικού Πηλιού. Ο επισκέπτης πηγαίνοντας στο Μούρεσι αντικρίζει την Χαλκιδική η οποία βρίσκεται απέναντι όπως και το Άγιο Όρος. Το Μούρεσι διαθέτει άγρια φυσική ομορφιά αλλά είναι το ιδανικό μέρος για διακοπές μακριά από τον πολύ κόσμο.
Ιστορία
Ένα τυπικό πηλιορείτικο παλιό "βακούφι" με χαρακτηριστικό παρελθόν. Για τις ιστορικές ρίζες του χωριού του Ανατολικού Πηλίου, που βρίσκεται 4 μόλις χιλιόμετρα δυτικότερα της Τσαγκαράδας και το ίδιο περίπου υψόμετρο (380 μ.), διατυπώθηκαν κατά καιρούς πολλές απόψεις, στηριγμένες σε διάφορες ιστορικές εκδοχές, ολες αυτές όμως παρεμειναν τελικα σκετες υποθεσεις γιατι δε σταθηκε μπορετο να επιβεβαιωθεί καμία εκδοχή από κανένα ιστορικό ντοκουμέντο που να ξεκαθαρίζει τα πραγματα υπερ  της μιας ή της αλλης αποψεως. Εξ ΄ άλλου το τοπωνύμιο «Μούρες» απασχόλησε αρκετούς ιστορικούς και διανοούμενους, ντόπιους και ξένους που στην προσπάθεια τους να το ετυμολογήσουν σωστά, βασάνισαν κι όλη την έρευνα για την προέλευση των πρώτων κατοίκων του χωριού, καθώς και για την αναζήτηση του τόπου και του χρόνου της συγκρατήσεως του πρώτου οικισμού. Έτσι ο γάλλος Μεζιέρ που περιόδευε κατά το 1850 το Πήλιο ,ξεκινώντας απ’ τη φωνητική ομοιότητα του τοπωνύμιου, βρίσκει στην ονομασία του χωριού «αναλογίαν τινά προς τας Μύρας, την πόλην Μαγνητικήν κατά τον Θερμαικόν κόλπον>> όπως μας πληροφορεί αργότερα Γεωργιάδης.Την άποψη του Γάλλου ιστορικού υιοθέτει στο βιβλίο του << Η Μακρινίτσα και το Πήλιο» και ο σύγχρονος πηλιορείτης ιστορικός Δ. Σισιλιανός, ο οποίος αφού τοποθετεί την αρχαία πόλη στο χώρο της σημερινής Νταμουχαρης, παρατηρεί πως το τοπωνύμιο «Μούρες» δεν είναι παρά παράφραση του «Μύρες» κατά μετατροπή του υ σε ου.Στηριγμένοι όπως φαίνεται στην ίδια άποψη και οι παλιότεροι λόγιοι του Πηλίου, μετέγραψαν το όνομα του χωριού που πιο πριν προφέρονταν «Μούρες» ή και «Μορις» σε «Μύρεσις» ή «Μυρεσιον» χωρις να πολυεξετασουν την ορθότητα της εκδοχής που διετύπωσε ο Μεζιέρ. Ήταν όμως η αρχαία πόλη Μυρες χρισμένη στη Νταμουχαρη ή όχι? Ο Σκύλαξ που είναι ο παλιότερος γνωστός σε μας γεωγράφος, κάνοντας τον περίπλου της Μαγνησίας, γράφει στη διηγήσου σχετικά με τις μαγνητικές πόλεις.Το γεγονός ότι ο αρχαίος γεωγράφος αναφέρει την πόλη τελευταία στη σειρά , μας υποχρεώνει να παραλεχθούμε ότι οι Μύρες θα πρέπει να βρίσκονταν κατά πολύ δυτικότερα απ την Νταμουχαρη , αφού μας είναι γνωστό πως τα ερείπια των τριών άλλων μαγνητικών βρίσκονται μετά την Νταμουχαρη προς αυτή την κατεύθυνση και με πρώτα της Μελίβοιας. Ξεκινώντας μάλιστα άπαυτη τη διαπίστωση ο αρχαιολόγος Αρβανιτόπουλος, υπέθεσε πως οι Μυρες μπορεί να ήταν στη θέση «παλιοπυργος», ενώ παλιότερα ο Γεωργιάδης είχε τη γνώμη πως ήταν κτισμένη στο «Παλιόκαστρο» της Ζαγοράς. Αρκετοί τέλος ασπάζονται και την απλοϊκή άποψη που θέλει το τοπωνύμιο …καρπό των δένδρων μωρεων απ’ τις οποίες ήταν κατάφυτη όλη η περιοχή μέχρι τα μέσα περίπου του 19 αιώνα. Όταν το 1954 το Υπουργείο Εσωτερικών πρότεινε με εγκύκλιο του τη μετονομασία του χωριού, η κοινότητα αντέδρασε ζωηρά στην πρόταση αυτή , υποστηρίζοντας στο σχετικό ψήφισμα την παραπάνω άποψη , που ωστόσο δεν φαίνεται να επιβεβαιώνεται από καμία επιδομή ιστορική πηγή.
Στην αρχαία πάντως εποχή το μέρος φαίνεται πως ήταν κατοικημένο. Αυτό διαπιστώνεται από το γεγονός οι στο λόφο που βρίσκεται ανατολικά της εκκλησίας Αγία Παρασκευή βρέθηκε στις 20 Αυγούστου του 1934 λήκυθος της αρχαϊκή εποχής άβαφη, μέσα σε ένα τάφο σκεπασμένο με κεραμίδια. Όμως το εύρημά αυτό στάθηκε και το μοναδικό γιατί ο Ν. Γιαννόπουλος που ενδιαφέρθηκε τότε δεν μπόρεσε να κάνει ανασκαφές λόγω έλλειψης πιστώσεων.
Στα μεσαιωνικά εξάλλου χρόνια τα ίχνη του χωρίου ξαναφαίνονται στη Νταμούχαρη όπου υπάρχει και το μοναδικό σε ασφάλεια λιμάνι στην περιοχή, λιμάνι που προσφέρεται σαν το πιο βολικό καταφύγιο για τα πλοία σε όλη την κακοτράχαλη ακτή του ανατολικοί Πηλίου που, όπως παρατηρεί και ο Γεωργιάδης, «εν καιρώ χειμώνι είναι απροσπέλαστος».
Εδώ εξάλλου στη Νταμούχαρη (ακριβέστερα η ονομασία είναι Ταμούχαρη, έγινε όμως Νταμούχαρη με την προσθήκη του τελικού νι του άρθρου της στην αιτιατική, αποτέλεσμα της συχνής χρίσεως της φράσεως).
Εκκλησίες
Αν κάποιος επισκεφτεί το Μούρεσι θα μπορεί να διακρίνει την ομορφιά που έχουν και οι άλλες εκκλησίες, όπως είναι η Αγία Παρασκευή, ξωκλήσι του Προφήτη Ηλία, το ξωκλήσι του Σταύρου και η εκκλησία της Κοιμήσεως της Θεοτόκου με το όμορφο ξυλόγλυπτο τέμπλο της ενώ η εκκλησία της Κοιμήσεως της Θεοτόκου χτίστηκε το 1810.
Κατηγορία:Χωριά του νομού Μαγνησίας Κατηγορία:Πήλιο Κατηγορία:Δήμος Ζαγοράς - Μουρεσίου
Σέσιλ Φρανκ Πάουελ
Παραπομπές
Κατηγορία:Άγγλοι φυσικοί Κατηγορία:Βραβευμένοι με Νόμπελ Φυσικής Κατηγορία:Φυσικοί του 20ού αιώνα
Μέθοδος ΒΑΝ
Η ομάδα ΒΑΝ
Το όνομα ΒΑΝ είναι ακρωνύμιο που σχηματίζεται από τα αρχικά των ονομάτων των τριών Ελλήνων επιστημόνων Παναγιώτης Βαρώτσος, Καίσαρ Αλεξόπουλος και Κωνσταντίνος Νομικός.
Σήμερα η ομάδα ΒΑΝ εδρεύει στο Ινστιτούτο Φυσικής του Στερεού Φλοιού της Γης (Solid Earth Physics Institute - S.E.P.I.) που στεγάζεται στο Πανεπιστήμιο Αθηνών. Ενεργό επιστημονικό προσωπικό του Ινστιτούτου σήμερα είναι ο καθηγητής Παναγιώτης Βαρώτσος, ο αναπληρωτής καθηγητής Νικόλαος Σαρλής, ο επίκουρος καθηγητής Ευθύμιος Σκορδάς και η δρ. Μαίρη Λαζαρίδου. Από την ευρύτερη ελληνική σεισμολογική κοινότητα η ομάδα ΒΑΝ συνεργάζεται με τον καθηγητή Άκη Τσελέντη του Πανεπιστημίου Πατρών και τον ερευνητή Γεράσιμο Χουλιάρα του Γεωδυναμικού Ινστιτούτου Αστεροσκοπείου Αθηνών.
Πρόγνωση Σεισμών με τη μέθοδο ΒΑΝ
Τα σεισμικά ηλεκτρικά σήματα ανιχνεύονται από σταθμούς οι οποίοι αποτελούνται από ηλεκτρόδια βυθισμένα στη Γη, ενισχυτές και φίλτρα, μεταδίδονται τηλεμετρικά μέσω τηλεφωνικών γραμμών και καταγράφονται στην έδρα της ομάδας ΒΑΝ, στη Γλυφάδα Αττικής. Σήμερα η ομάδα ΒΑΝ είναι σε θέση να συντηρεί μόνο 9 τέτοιους σταθμούς διεσπαρμένους στην ελληνική επικράτεια, έναντι 17 που διέθετε ως το 1989. Οι σταθμοί ΒΑΝ παρουσιάζουν αξιοσημείωτη χωρική επιλεκτικότητα, π.χ. ο σταθμός IOA των Ιωαννίνων αποκρίνεται σε σεισμικά ηλεκτρικά σήματα που προέρχονται από την περιοχή της δυτικής Πελοποννήσου και του νότιου Ιονίου. Με γνώση της έντασης των ηλεκτρικών σημάτων και κυρίως της επιλεκτικότητας των σταθμών μπορεί να εκτιμηθεί η περιοχή, ο χρόνος και το μέγεθος ενός επερχόμενου σεισμού.
Για διαχωρισμό των SES από τις πάσης φύσεως ηλεκτρομαγνητικές παρεμβολές σε κάθε σταθμό ΒΑΝ υπάρχουν τουλάχιστον δυο δίπολα (ζεύγη ηλεκτροδίων) μεγάλου μήκους (λίγων χλμ.) κάθετα μεταξύ τους και επιπλέον μερικά δίπολα μικρού μήκους (δεκάδων ή εκατοντάδων μέτρων). Για να γίνει δεκτό ως SES, ένα ηλεκτρικό σήμα πρέπει να έχει περίπου την ίδια αναλογία μεταβολής της διαφοράς δυναμικού (ΔV) μεταξύ των δύο ηλεκτροδίων προς το μήκος του διπόλου (L) σε όλα τα δίπολα του ίδιου προσανατολισμού, ασχέτως του μήκους τους. Σήματα των οποίων ο λόγος ΔV/L είναι σημαντικά διαφορετικός ανάμεσα σε δίπολα διαφορετικού μήκους και του ίδιου προσανατολισμού, απορρίπτονται.
Πριν από μεγάλους σεισμούς καταγράφονται πολλά SES μέσα σε σύντομο χρονικό διάστημα (από μερικές ώρες ως μερικές ημέρες), φαινόμενο που ονομάζεται «SES activity». Το χρονικό διάστημα που παρεμβάλλεται μεταξύ της SES activity και του επικείμενου σεισμού μπορεί να είναι από λίγες εβδομάδες ως μερικούς μήνες. Το 2001 η ομάδα ΒΑΝ προκειμένου να προσδιορίσει ακριβέστερα το παράθυρο χρόνου μέσα στο οποίο γίνεται ο επικείμενος σεισμός εισήγαγε μια νέα έννοια του χρόνου που ονομάζεται «φυσικός χρόνος» (natural time). Επιπρόσθετα η ανάλυση στο πεδίο του φυσικού χρόνου εκτιμάται ότι βοηθά στον εντοπισμό των SES ακόμη και σε πολύ υψηλά επίπεδα θορύβου όπου υπάρχει μεγάλη απώλεια πληροφορίας στις καταγραφές.
Η μέθοδος ΒΑΝ έχει υιοθετηθεί επίσης για την μελέτη σεισμών και σεισμικών φαινομένων στην Ιαπωνία.
Επιπρόσθετα έχει μελετηθεί το μαγνητικό πεδίο που ακολουθεί το αντίστοιχο ηλεκτρικό των SES. Το μαγνητικό πεδίο είναι πολύ διεισδυτικό και μπορεί να ανιχνευθεί σήμα πέραν των χώρων επιλεκτικότητας των SES. Εκτιμάται ότι η παρακολούθηση των μαγνητικών διαταραχών δίνει προσεισμικό σήμα για υποθαλάσσιους σεισμούς. Η διαφορά χρόνου με την οποία καταγράφονται τα δύο σήματα μπορεί να χρησιμοποιηθεί στον υπολογισμό της απόστασης του σταθμού μέτρησης από το επίκεντρο.
Πειραματική διερεύνηση
Η παραγωγή σεισμικών ηλεκτρικών σημάτων έχει μελετηθεί πειραματικά σε εργαστηριακές συνθήκες από τον αναπληρωτή καθηγητή του Εργαστηρίου Στερεάς Κατάστασης Πανεπιστημίου Αθηνών Βασίλειο Χατζηκωντή και τους συνεργάτες του. Στα πειράματα αυτά διάφορα πετρώματα κομμένα σε μορφή κύβου μεγέθους ως δύο περίπου εκατοστών υποβάλλονται σε ελεγχόμενη καταπόνηση σε πρέσα σύνθλιψης. Ταυτόχρονα καταγράφονται οι ηλεκτρομαγνητικές και ακουστικές εκπομπές του πετρώματος μέχρι τη στιγμή της θραύσης. Η διάταξη στο σύνολό της είναι προστατευμένη από ηλεκτρομαγνητικές παρεμβολές. Τα αποτελέσματα του Χατζηκωντή συμφωνούν με τα αποτελέσματα της παρατήρησης στο πεδίο (δηλαδή σε σεισμικά φαινόμενα). Συγκεκριμένα διαπιστώνεται ότι όταν το πέτρωμα δώσει ηλεκτρικό σήμα πιεζόμενο, αν παραμείνει στην ίδια πίεση θα οδηγηθεί οπωσδήποτε σε θραύση. Αν όμως η πίεση ελαττωθεί, η θραύση είτε θα καθυστερήσει είτε δε θα γίνει. Αν αυξηθεί η πίεση, τότε η θραύση θα συμβεί νωρίτερα από τον αναμενόμενο χρόνο, ο οποίος εξαρτάται και από την φύση του υλικού. Τέλος αν το πέτρωμα δεν έχει καταπονηθεί σε βαθμό που να δώσει ηλεκτρικό σήμα, τότε δεν θα συμβεί θραύση ακόμα και αν η πίεση παραμείνει για μακρό διάστημα.
Μεταφέροντας τα ευρήματα αυτά στα τεκτονικά ρήγματα, σημειώνεται ότι οι τάσεις που προκαλούνται λόγω των μετακινήσεων των τεκτονικών πλακών σπάνια υποχωρούν πριν την θραύση (σεισμό). Έτσι η εκπομπή σεισμικών ηλεκτρικών σημάτων αναμένεται να ακολουθείται σχεδόν πάντα από σεισμό.
Κριτική στη μέθοδο ΒΑΝ
Οι παραπάνω κριτικές δημοσιεύτηκαν πριν το 2001, έτος στο οποίο η ομάδα ΒΑΝ εισήγαγε την έννοια του φυσικού χρόνου. Έκτοτε δεν έχει δημοσιευθεί σχετική κριτική.
Φυσικός χρόνος
Η ανάλυση στον φυσικό χρόνο αποδεικνύεται ότι εξάγει τη μέγιστη δυνατή πληροφορία από μία χρονοσειρά (σειρά γεγονότων).
Ανάλυση στον φυσικό χρόνο
Μια χρονοσειρά που αποτελείται από Ν γεγονότα αναλύεται στον φυσικό χρόνο χ (natural time analysis) ως εξής:
Το γεγονός τάξεως k (1,2,3,... Ν) χαρακτηρίζεται από το ζεύγος χk,Qk όπου το χk είναι ο λόγος k/Ν και Qk η ενέργεια του k γεγονότος. Αντί για την ενέργεια Qk χρησιμοποιείται συνήθως η παράμετρος pk που είναι ο λόγος Qk/Q που δείχνει την ποσοστιαία ενέργεια που εκλύεται από το γεγονός k σε σύγκριση με τη συνολική ενέργεια Q που εκλύεται πό όλα μαζί τα Ν γεγονότα. Η διασπορά κ1 του φυσικού χρόνου ορίζεται ως εξής:
όπου Σ είναι το άθροισμα των όρων από k=1 ως k=Ν. Θεωρώντας ότι όταν συμβαίνει ένας σημαντικός σεισμός πρόκειται για αλλαγή φάσης (κρίσιμο φαινόμενο), όπου η νέα φάση είναι το κύριο σεισμικό γεγονός, η ποσότητα κ1 είναι η αντίστοιχη παράμετρος τάξεως που μας καθορίζει πόσο κοντά έχουμε πλησιάσει στο κρίσιμο σημείο (δηλαδή στο κύριο σεισμικό γεγονός). Για να προσδιοριστεί ακριβέστερα το παράθυρο χρόνου του επικείμενου σεισμού γίνεται ανάλυση στον φυσικό χρόνο των μικρών σεισμικών γεγονότων που συμβαίνουν αμέσως μετά την έναρξη της SES activity στην περιοχή που έχει εκτιμηθεί από τις ιδιότητες των SES ότι θα συμβεί ο επικείμενος σεισμός. Για κάθε νέο μικρό σεισμικό γεγονός που συμβαίνει γίνεται ανάλυση της ως τότε σειράς των σεισμικών γεγονότων και επανυπολογίζεται η παράμετρος κ1. Όταν αυτή φθάσει την κρίσιμη τιμή κ1=0.070 το σύστημα έχει προσεγγίσει το κρίσιμο σημείο και ο κύριος σεισμός συμβαίνει μετά από μερικές ώρες ως και λίγες ημέρες.
Αποτελέσματα
Με τη μέθοδο αυτή η ομάδα ΒΑΝ έχει προβέψει επιτυχώς τους 25 από τους 28 σημαντικότερους σεισμούς που συνέβησαν από το 2001 ως και το 2010 στην Ελλάδα, στην περιοχή που περιλαμβάνεται στις συντεταγμένες 36° ως 41° γεωγραφικό πλάτος και 19° ως 27° γεωγραφικό μήκος. Μεταξύ των σεισμών αυτών συμπεριλαμβάνεται και ο σεισμός μεγέθους (Mw) 6,9 που σημειώθηκε κοντά στη Μεθώνη στις 14 Φεβρουαρίου 2008 που είναι ο ισχυρότερος σεισμός που συνέβη στον ελληνικό χώρο μετά το 1983 (καθ' όλη τη διάρκεια λειτουργίας του τηλεμετρικού δικτύου ΒΑΝ).
Η ανάλυση στον φυσικό χρόνο έφερε στην επιφάνεια και ένα νέο σημαντικό γεγονός που αποδεικνύει την απ' ευθείας συσχέτιση των SES activities με τους σεισμούς ως ακολούθως: Υπολογίζοντας την τιμή του κ1 για έναν αριθμό γεγονότων που είναι ίσος με τον μέσο αριθμό των σεισμών που σημειώνονται σε χρονικό διάστημα μερικών μηνών (π.χ. 2-3 μήνες) παρατηρείται ότι η τιμή αυτή εμφανίζει διακυμάνσεις όταν ο αριθμός αυτών των γεγονότων ολισθαίνει σε έναν σεισμικό κατάλογο. Βρέθηκε ότι διακυμάνσεις αυτές εμφανίζουν ένα ελάχιστο μερικούς μήνες πριν από ένα κύριο σεισμικό γεγονός και επιπρόσθετα διαπιστώθηκε ότι το ελάχιστο αυτό εμφανίζεται τη χρονική στιγμή που αρχίζει να καταγράφεται η αντίστοιχη SES activity. Μια τέτοια ταυτόχρονη εμφάνιση δύο προειδοποιητικών φαινομένων σε ανεξάρτητες μετρήσεις δύο διαφορετικών φυσικών μεγεθών (γεωηλεκτρικές μετρήσεις, σεισμικότητα) παρατηρήθηκε στη βιβλιογραφία πρώτη φορά.
Επιπλέον η ανάλυση στον φυσικό χρόνο του σεισμολογικού καταλόγου της Ιαπωνίας, από την 1η Ιανουαρίου 1984 ως την 11η Μαρτίου 2011, ημερομηνία που σημειώθηκε ο γιγαντιαίος σεισμός Tohoku μεγέθους 9 στην Ιαπωνία και προκάλεσε γιγαντιαίο τσουνάμι και το πυρηνικό ατύχημα στη Φουκουσίμα, οδήγησε στο συμπέρασμα ότι τέτοιο ελάχιστο των διακυμάνσεων του κ1 παρατηρείται μερικούς μήνες πριν από όλους τους σεισμούς μεγέθους 7,6 ή μεγαλύτερο στην περιοχή αυτή. Το βαθύτερο από τα ελάχιστα αυτά παρατηρήθηκε στις 5 Ιανουαρίου 2011, δηλαδή περίπου 2 μήνες πριν από τον σεισμό του Tohoku.
Το 2015 βρέθηκε και το εξής: υποδιαιρώντας την Ιαπωνία σε πολλές μικρές περιοχές, μερικές από τις περιοχές αυτές εμφανίζουν ελάχιστο ταυτόχρονα με το ελάχιστο που παρατηρείται στη μεγάλη περιοχή που καλύπτει όλη την Ιαπωνία και οι περιοχές αυτές συσσωρεύονται σε αποστάσεις μικρότερες από μερικές εκατοντάδες χιλιόμετρα γύρω από το επίκεντρο του επικείμενου σεισμού.
Εξωτερικοί σύνδεσμοι
Κατηγορία:Γεωφυσική Κατηγορία:Φυσική στερεάς κατάστασης Κατηγορία:Σεισμολογία Κατηγορία:Πρόληψη στην Ελλάδα ΒΑΝ Κατηγορία:Έρευνα στην Ελλάδα
Κύπελλο Ισπανίας ποδοσφαίρου ανδρών 1999–2000
Τελικός
Κυπελλο Ανδρων 2000 Κατηγορία:Εγχώρια ποδοσφαιρικά κύπελλα 1999-2000
Νταρμστάντιο
Το Νταρμστάντιο (Darmstadtium) είναι ένα συνθετικό χημικό στοιχείο στον περιοδικό πίνακα με ατομικό αριθμό 110 και ατομικό βάρος (281) g/mol.
Δημιουργήθηκε το 1994 από τον Άρμπρεστερ και τον Σίγκουρντ.
Το 2001 η IUPAC (International Union of Pure and Applied Chemistry), σχεδόν σε 6 χρόνια μετά από την πρώτη αναφορά από μια ερευνητική ομάδα με επικεφαλής τον S.Hofman στο Ντάρμσταντ της Γερμανίας, επιβεβαίωσε την ανακάλυψη του τεχνητού στοιχείου με ατομικό αριθμό 110. Το στοιχείο τοποθετήθηκε στην 7η περίοδο και 10η ομάδα του περιοδικού πίνακα.
Όπως προβλέπουν οι διαδικασίες της IUPAC, τον πρώτο λόγο για το όνομα του στοιχείου είχαν οι επιστήμονες οι οποίοι το ανακάλυψαν. Η ομάδα του Hofman πρότεινε το όνομα Darmstadium (Ds) προς τιμή της περιοχής στην οποία παρασκευάστηκε. Ελάχιστα άτομα Ds έχουν παραχθεί κατά τη διάρκεια μιας πυρηνικής αντίδρασης σύντηξης πυρήνων ενός ισοτόπου του μολύβδου με ένα ισότοπο του νικελίου.
Το Ds δεν υπάρχει καθόλου στο περιβάλλον και η σύντομη ζωή του δε διαρκεί περισσότερο από ένα χιλιοστό του δευτερολέπτου, μια και τα άτομα του στοιχείου διασπώνται αμέσως με εκπομπή ακτινοβολίας α. Οι επιστήμονες προβλέπουν ότι, αν απομονωθεί, θα είναι στερεό με μεταλλική λάμψη ίσως γκρίζα ή ασημένια.
Εξωτερικοί σύνδεσμοι
Κατηγορία:Στοιχεία μετάπτωσης
Miss Violence
Πλοκή
Η υπόθεση του έργου έχει να κάνει με την ενδοοικογενειακή βία, σε συνδυασμό με τις τρέχουσες οικονομικές και κοινωνικές συνθήκες που επικρατούσαν στη σύγχρονη Ελλάδα. Η ταινία αφηγείται την ιστορία μιας μεσοαστικής οικογένειας, όπου ο πατέρας -μετά την αναπάντεχη αυτοκτονία της εντεκάχρονης εγγονής του την ημέρα των ενδέκατων γενεθλίων της- κρατάει τα ηνία με σθένος, αποφασιστικότητα και σιδερένια πυγμή. Αυτή είναι η πρώτη εντύπωση για το θεατή, καθώς όμως το σενάριο εκτυλίσσεται ο Αβρανάς παρουσιάζει σταδιακά το φοβερό μυστικό που κρύβει η φαινομενικά αγγελική φυσιογνωμία του ηθοποιού Θέμη Πάνου, που τελικά υποδύεται έναν κτηνώδη εξουσιαστή.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 2013 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες σχετικά με σεξουαλική κακοποίηση Κατηγορία:Ταινίες με θέμα την παιδική κακοποίηση
Αγησίπολις Α΄
Ο Αγησίπολις (... - 380 π.Χ.) ήταν βασιλιάς της Σπάρτης (395 π.X.- 380 π.X.).